מועצה אזורית נחל שורק

מוֹעָצָה אֲזוֹרִית נַחַל שׂוֹרֵק היא מועצה אזורית באזור השפלה, באזור המושבה גדרה. משתרעת על שטח של כ-28,000 דונם. המועצה הוכרה על ידי משרד הפנים בחודש אדר תש"י, נובמבר 1950 והייתה למועצה האזורית השלישית שהוכרזה במדינת ישראל החדשה. יישובי המועצה הוקמו על ידי התנועה המיישבת פועלי אגודת ישראל והם יישובים כולם דתיים-חרדים. לאחר הפינוי מגוש קטיף הוקמו בשטח המועצה שני יישובים חדשים למפונים: גני טל ונצר חזני. המועצה כונתה על ידי המייסדים בשם "מדינת התורה בזעיר אנפין".

 מאפייני המועצה האזורית 
130px|ממוזער|ימין|סמלילה של המועצה שהיה בשימוש עד אמצע העשור השני של המאה ה-21
המועצה גובלת בצפון במועצה אזורית ברנר, במזכרת בתיה ובגדרה, במזרח במועצה אזורית גזר ובמועצה אזורית מטה יהודה, בדרום במועצה אזורית מטה יהודה ובמועצה אזורית יואב ובמערב במועצה אזורית באר טוביה.

שמה של המועצה הוא כשם נחל שורק הזורם בשטחה.

יישובי המועצה הם יישובים בעלי אופי דתי או חרדי. בתחומי המועצה פועלות מספר ישיבות נודעות: ישיבת שערי שמועות – ישיבה גדולה ליטאית; ישיבת תורת החיים – ישיבה חרד"לית בראשות הרב שמואל טל; ישיבת משכן ידידיה (נקראת גם ישיבת יסודות) – ישיבה גדולה ספרדית, כיום בראשות הרב ויזמן; ישיבת צביה קטיף – ישיבה תיכונית; ישיבת בני ראם – ליטאית; ישיבת בעלזא – ישיבה קטנה חסידית.

משנת 1957 עד 1962 נכלל בתחומי המועצה גם היישוב בני עי"ש שאף הוא הוקם על ידי פועלי אגודת ישראל, אז הוא עבר לתחומי מועצה אזורית חבל יבנה ובהמשך זכה למעמד של מועצה מקומית.

ראשי המועצה
יצחק גרוס מחפץ חיים (1950–1985)
מרדכי הוניג מחפץ חיים (1985–1999)
אלי אסקוזידו מבני ראם (1999–2021)
שי רייכנר מיד בנימין (2021–)

יישובי המועצה
 מספר צורת היישוב יישוב שנת הקמה אוכלוסייה הערות 1 מושב בית חלקיה 1953 1,446 2 מושב בני ראם 1949 1,415 3 מושב גני טל 2010 909 הוקם על שם היישוב בגוש קטיף 4 קיבוץ חפץ חיים 1944 586 5 יישוב קהילתי יד בנימין 1962 4,325 6 מושב יסודות 1946 1,016 7 יישוב קהילתי נצר חזני 2010 544 הוקם על שם היישוב בגוש קטיף

ראו גם
נחל שורק

קישורים חיצוניים





הערות שוליים

*
קטגוריה:יישובים שהוקמו ב-1950